stanford-oval/wikipedia huggingface dataset:
מרטוק
הערות שוליים

↑  בפרק "The Way of the Warrior" מעונה 4 מופיע משתנה בדמותו של מרטוק. מרטוק האמיתי נראה לראשונה רק החל מפרק "Apocalypse Rising" מעונה 5.
↑  הפרק "Soldiers of the Empire" של "מסע בין כוכבים: חלל עמוק 9."
↑  הפרק "Blaze of Glory" של "מסע בין כוכבים: חלל עמוק 9".
↑  הפרק "When It Rains..." של "מסע בין כוכבים: חלל עמוק 9".
↑  הפרק "Tacking Into the Wind" של "מסע בין כוכבים: חלל עמוק 9".
↑  הפרק "What You Leave Behind" של "מסע בין כוכבים: חלל עמוק 9".
↑  הפרק "You Are Cordially Invited..." של "מסע בין כוכבים: חלל עמוק 9".
↑  הפרק "The Changing Face of Evil" של "מסע בין כוכבים: חלל עמוק 9".
↑  מסע בין כוכבים: פיקארד עונה 2, פרק 2. ניתן לראות תמונות של הגולגולת וגולגולות נוספות בפוסט מתאריך 15 במרץ 2022 באינסטגרם של המעצב האמנותי של הסדרה דייב בלאס.
| מסע בין כוכבים: חלל עמוק 9 |
| --- | --- | --- |
| יוצרי הסדרה | ריק ברמן • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | אייברי ברוקס • רנה אוברז'ונואה • מייקל דורן • טרי פארל • ניקול דה בור • סירוק לופטון • קולם מיני • ארמין שימרמן • אלכסנדר סידיג • נאנה ויזיטור |  |
| דמויות ראשיות | בנג'מין סיסקו • אודו • וורף • דקס (ג'דזיה דקס • אזרי דקס) • ג'ייק סיסקו • מיילס או'בריאן • קווארק • ג'וליאן באשיר • קירה נריס |  |
| דמויות משנה | וין אדאמי • גאורון • אילם גארק • דוקאט • ואיון • מרטוק • נוג • רום • תומאס רייקר • ויק פונטיין • אישקה |  |
| גזעי חייזרים | באג'ורנים • ברין • ג'מהדאר • בורג • וורטה • טריל • משתנים • פרנגי (אנ') • קרדאסים • קלינגונים • רומולאנים |  |
| מושגים | דיפאיינט • הדומיניון • הולודק • חור התולעת • חלל עמוק 9 • טרנספורטר • יקום המראה • מאקי • מדור 31 • מלחמת הפדרציה-דומיניון • משכפל • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| פרקים בולטים | Duet • The Visitor • Rejoined • Trials and Tribble-ations • Far Beyond the Stars • In the Pale Moonlight • It's Only a Paper Moon • Emissary |  |
| סרט תעודי | What We Left Behind: Looking Back at Deep Space Nine |  |
| ראו גם | זיכיון מסע בין כוכבים |  |
יונאס וינד

יונאס אולדר וינד (בדנית: Jonas Older Wind; נולד ב-7 בפברואר 1999 בקופנהגן שבדנמרק) הוא כדורגלן דני המשחק בעמדת החלוץ בקבוצת וולפסבורג מהבונדסליגה ובנבחרת דנמרק.
קריירת מועדונים > פ.צ. קופנהגן

וינד הגיע אל מחלקת הנוער של פ.צ. קופנהגן מליגת העל הדנית בשנת 2012. ב-22 בפברואר 2018 ערך את הופעת הבכורה שלו בקבוצה הבוגרת של המועדון, בהפסד 0–1 לאתלטיקו מדריד במסגרת שלב 32 הגדולות של הליגה האירופית לעונת 2017/2018. ב-28 בפברואר ערך את הופעת הבכורה שלו בליגה, בניצחון 0–2 על הוברו במסגרת המחזור ה-23. ב-18 באפריל הבקיע את שער הבכורה שלו במועדון, בניצחון 1–2 על אולבורג בולדספילקלוב במסגרת הליגה. בארבע העונות הראשונות שלו בקבוצה הבוגרת של פ.צ. קופנהגן ערך וינד 72 הופעות ליגה, בהן הבקיע 30 שערים.
קריירת מועדונים > וולפסבורג

ב-31 בינואר 2022 חתם בוולפסבורג מהבונדסליגה.
קריירה בינלאומית

ב-7 באוקטובר 2020 ערך וינד את הופעת הבכורה שלו בנבחרת דנמרק, בניצחון 0–4 על נבחרת איי פארו במשחק ידידות. ב-11 בנובמבר הוא הבקיע את שער הבכורה שלו בנבחרת, בניצחון 0–2 על נבחרת שוודיה במשחק ידידות.
הוא היה חלק מסגל נבחרת דנמרק לטורניר יורו 2020 בשנת 2021,, וערך שתי הופעות בטורניר, בו הגיעה נבחרתו לשלב חצי הגמר.
נכלל בסגל נבחרת דנמרק לטורניר יורו 2024.
תארים

אליפות דנמרק (1): 2018/2019
הערות שוליים

↑  Denmark v Faroe Islands game report באתר ESPN, ‏ 7 באוקטובר 2020 (באנגלית)
↑  26 SPILLERE KLAR TIL EM FOR DANMARK באתר התאחדות הכדורגל הדנית, 25 במאי 2021 (בדנית)
↑  Hjulmand har udtaget truppen til EM באתר הרשמי של התאחדות הכדורגל הדנית, 30 במאי 2024 (בדנית)
| נבחרת דנמרק – יורו 2020 |
| --- | --- | --- |
|  1 שמייכל •  2 אנדרסן •  3 וסטרגור •  4 קר •  5 מיילה •  6 כריסטנסן •  7 סקוב •  8 דילייני •  9 ברייטווייט •  10 אריקסן •   11 סקוב אולסן •  12 דולברג • 13 מ. יורגנסן •  14 דמסגור • 15 נורגארד • 16 לוסל • 17 סטריגר לארסן • 18 ואס • 19 וינד • 20 פאולסן • 21 קורנליוס • 22 רונו • 23 הויביאו • 24 ינסן • 25 כריסטיאנסן • 26 בוילסן • מאמן: יולמן |  1 שמייכל •  2 אנדרסן •  3 וסטרגור •  4 קר •  5 מיילה •  6 כריסטנסן •  7 סקוב •  8 דילייני •  9 ברייטווייט •  10 אריקסן •   11 סקוב אולסן •  12 דולברג • 13 מ. יורגנסן •  14 דמסגור • 15 נורגארד • 16 לוסל • 17 סטריגר לארסן • 18 ואס • 19 וינד • 20 פאולסן • 21 קורנליוס • 22 רונו • 23 הויביאו • 24 ינסן • 25 כריסטיאנסן • 26 בוילסן • מאמן: יולמן | דנמרק |
| נבחרת דנמרק – מונדיאל 2022 |
| --- | --- | --- |
|  1 שמייכל •  2 אנדרסן •  3 נלסון •  4 קר •  5 מיילה •  6 אנ. כריסטנסן •  7 ינסן •  8 דילייני •  9 ברייטווייט •  10 אריקסן •   11 סקוב אולסן •  12 דולברג • 13 ר. כריסטנסן •  14 דמסגור • 15 נורגארד • 16 או. כריסטנסן • 17 סטריגר לארסן • 18 ואס • 19 וינד • 20 פאולסן • 21 קורנליוס • 22 רונו • 23 הויביאו • 24 סקוב • 25 לינדסטרום • 26 בה • מאמן: יולמן |  1 שמייכל •  2 אנדרסן •  3 נלסון •  4 קר •  5 מיילה •  6 אנ. כריסטנסן •  7 ינסן •  8 דילייני •  9 ברייטווייט •  10 אריקסן •   11 סקוב אולסן •  12 דולברג • 13 ר. כריסטנסן •  14 דמסגור • 15 נורגארד • 16 או. כריסטנסן • 17 סטריגר לארסן • 18 ואס • 19 וינד • 20 פאולסן • 21 קורנליוס • 22 רונו • 23 הויביאו • 24 סקוב • 25 לינדסטרום • 26 בה • מאמן: יולמן | דנמרק |
| נבחרת דנמרק – יורו 2024 |
| --- | --- | --- |
|  1 שמייכל •  2 אנדרסן •  3 וסטרגור •  4 קר •  5 מיילה •  6 א. כריסטנסן •  7 ינסן •  8 דילייני •  9 הוילון •  10 אריקסן •   11 סקוב אולסן •  12 דולברג • 13 ר. כריסטנסן •  14 דמסגור • 15 נורגארד • 16 הרמנסן • 17 כריסטיאנסן • 18 בה • 19 וינד • 20 פאולסן • 21 ברון לארסן • 22 רונו • 23 הויביאו • 24 מ. יולמן • 25 נלסון • 26 דרייר • מאמן: ק. יולמן |  1 שמייכל •  2 אנדרסן •  3 וסטרגור •  4 קר •  5 מיילה •  6 א. כריסטנסן •  7 ינסן •  8 דילייני •  9 הוילון •  10 אריקסן •   11 סקוב אולסן •  12 דולברג • 13 ר. כריסטנסן •  14 דמסגור • 15 נורגארד • 16 הרמנסן • 17 כריסטיאנסן • 18 בה • 19 וינד • 20 פאולסן • 21 ברון לארסן • 22 רונו • 23 הויביאו • 24 מ. יולמן • 25 נלסון • 26 דרייר • מאמן: ק. יולמן | דנמרק |
יוהאן השני, הנסיך הבוחר מברנדנבורג

יוהאן השני, הנסיך הבוחר מברנדנבורג (בגרמנית: Johann II Cicero., Kurfürst von Brandenburg;‏ 2 באוגוסט 1455 - 9 בינואר 1499) היה נסיך בוחר של ברנדנבורג בין השנים 1486–1499, וקיבל את התואר "ציצרו" על שם מרקוס טוליוס קיקרו הנואם הנודע מהרפובליקה הרומית.
ביוגרפיה

יוהאן נולד ב-2 באוגוסט 1455, לאלברכט, מרקיז ברנדנבורג-אנסבך ומרגרטה מבאדן, בתם של יקוב, מרקיז באדן-באדן וקתרינה מלורן, מרקיזת באדן-באדן. בשנת 1466 הצטרף אביו לדודו פרידריך השני, הנסיך הבוחר מברנדנבורג במלחמת הירושה של שטטין, ובשנת 1470 התפטר פרידריך ואביו עלה לשלטון במקומו.
בשנת 1486 מת אביו אלברכט השלישי, הנסיך הבוחר מברנדנבורג, ויוהאן עלה לשלטון במרקיזות ברנדנבורג במקומו, ואילו אחיו פרידריך הראשון, מרקיז ברנדנבורג-אנסבך וזיגיסמונד, מרקיז ביירוית ירשו את הנחלות בפרנקוניה. בשנת 1488 קבע יוהאן את ברלין כבירת הנסיכות, ובשנת 1490 צירף שטחים בפומרניה לנחלותיו.
ב-9 בינואר 1499 מת יוהאן, ובמקומו עלה לשלטון בנו יואכים הראשון, הנסיך הבוחר מברנדנבורג.
משפחתו

בשנת 1476 התחתן יוהאן עם מרגרטה מתורינגיה, בתם של וילהלם השלישי, רוזן תורינגיה ואן, דוכסית לוקסמבורג, ממנה נולדו לו 6 ילדים:
וולפגנג (1482)
יואכים הראשון, הנסיך הבוחר מברנדנבורג (1484–1535)
אליזבת (1486)
אנה מברנדנבורג (1487–1514), התחתנה עם פרדריק הראשון, מלך דנמרק
אורסולה מברנדנבורג (1488–1510), התחתנה עם היינריך החמישי, דוכס מקלנבורג
אלברכט מברנדנבורג (1490–1545)
יוהאן השלישי, רוזן העיר נירנברג

יוהאן השלישי, רוזן העיר נירנברג (בגרמנית: Johann III. von Nürnberg;‏ 1369–11 ביוני 1420), היה מרקיז ברנדנבורג-קולומבאך מבית הוהנצולרן.
ביוגרפיה

יוהאן נולד ב-21 בספטמבר 1371, לפרידריך החמישי, רוזן העיר נירנברג ואליזבת ממייסן, בתם של פרידריך השני, מרקיז מייסן ומתילדה מבוואריה, מרקיזת מייסן. בצעירותו שירת פרידריך בחצר זיגיסמונד, מלך הונגריה, ולחם עמו נגד העות'מאנים. בשנת 1397 חזר יוהאן לנירנברג, וירש מאביו את רוזנות העיר נירנברג.
בשנת 1398 מת אביו פרידריך החמישי, רוזן העיר נירנברג, ונחלותיו חולקו בין הבנים;  קיבל את נסיכות ביירוית ואילו אחיו פרידריך השישי, רוזן העיר נירנברג ירש את נסיכות אנסבך. בשנת 1420 מת יוהאן ללא בן זכר, ומשום כך אחיו פרידריך ירש את נחלותיו.
משפחתו

בשנת 1381 התחתן יוהאן עם מרגרט מבוהמיה, בתם של קרל הרביעי, קיסר האימפריה הרומית הקדושה ואליזבת מפומרניה, ממנה נולדה לו בת אחת:
אליזבת מנירנברג (1391–1429), התחתנה עם אברהרד השלישי, רוזן וירטמברג.
טרוסטברג

| --- | --- |
סמל טרוסטברגסמל טרוסטברג

 מדינה:  גרמניה גרמניה
 שטח:  51.55 קמ"ר
 גובה:  493 מטרים
 אוכלוסייה:  ‏
  ‑ בעיירה:  11,444 (31 בדצמבר 2022)
 קואורדינטות:  48°01′41″N 12°33′31″E﻿ / ﻿48.02798°N 12.55857°E﻿ / 48.02798; 12.55857 
 אזור זמן:  UTC+1
 https://www.trostberg.de/
 he
 
טרוסטברג (באנגלית: Trostberg) היא עיירה במחוז בוואריה, גרמניה. העיירה ממוקמת על נהר האלץ והיא ממוקמת כ-19 ק"מ צפונית-מערבית לטראונשטיין. כמו עם "עיירות ישנות" אחרות באזור, גם עיר זו היא יעד תיירותי פופולרי.
כלכלה

כ-1,400 אנשים עובדים בטרוסטברג, רובם המכריע באזור תעשייה כימי גדול שנמצא ליד העיירה. אחת מהחברות העיקריות הפועלות בעיר היא SKW, מפעל הייצור של החברה נוסד ב-1908. בין השנים 1978 ו 2000, החברה נקראה "calcium cyanamide".
היסטוריה

במהלך מלחמת העולם השנייה נוהל בעיירה מחנה משנה של מחנה הריכוז דכאו.
מרטון הימלר

זהו שם הונגרי; שם המשפחה הוא .
| --- | --- |

 לידה:  1 בספטמבר 1888 פאסטו, הונגריה, הונגריה 
 פטירה:  8 ביולי 1961 (בגיל 72) לוס אנג'לס, ארצות הברית 
 מדינה:  הונגריה 
 
מרטון הימלר (בהונגרית: Himler Márton; באנגלית: Martin Himler; פאסטו, 1 בספטמבר 1888 – לוס אנג'לס, 8 ביולי 1961) היה איש עסקים אמריקאי ממוצא יהודי-הונגרי, עיתונאי, אחר כך סוכן ה-FBI, לימים ראש הסניף ההונגרי של משרד השירותים אסטרטגיים של צבא ארצות הברית בדרגת קולונל. תפקידו היה אחרי מלחמת העולם השנייה לאסוף ולהסגיר את ההונגרים שהואשמו בפשעי מלחמה וברחו לאזור הכיבוש האמריקני בשטח הכבוש של הרייך השלישי הגרמני.
ביוגרפיה

הימלר נולד במשפחה יהודית גדולה בעיירה פאסטו בהונגריה. אביו ליפוט הימלר הפעיל בית מרזח. מרטון ניסה כמה דברים בהונגריה, אך לא סיים תיכון או תיכון מסחרי או בית ספר מקצועי. בגלל חוסר ההצלחה וחוסר התקווה החליט להגר לארצות הברית בגיל 19 בשנת 1907. בשנת 1913 הוא פתח עיתון דו שבועון בשם "יומן הכורים ההונגרי" (Hungarian Miners' Journal) שפורסם עד 1962. לאחר נפילת הרפובליקה הסובייטית ההונגרית, ארגן גיוס תרומות לעזור למהגרים קומוניסטים, והיה בגלוי חסיד של ראש הממשלה (תקופה קצרה) מיהאי קארואי.
הוא הקים אתר כרייה במערב וירג'יניה (הימלר) בשנת 1917, אך המכרה היה לא כלכלי ורטוב לחלוטין. לאחר מכן הקים אתר כרייה חדש בשם הימלרוויל (משנת 1930 נקרא Beauty) במחוז מרטין הסמוך במזרח קנטקי. מטרתו הייתה לבנות יישוב כרייה הונגרי אידיאלי, בו הכורים ייהפכו לבעלי מניות. על אף שתנאי הכלכלה והדיור היו טובים יותר מהממוצע באזור, ההכנסות נותרו מתחת להכנסות הכורים במכרות שכנים. לאחר ההצלחה היחסית של השנה-שנתיים הראשונות, חברת הכרייה הגיעה לסף פשיטת רגל, בה מילאו תפקיד המדיניות העסקית הלקויה של הימלר והמשבר הכלכלי העולמי. מאות כורים ממוצא הונגרי חשו מרומים בשל קניית מניות החברה והתרוששותם. הימלר בביוגרפיה שלו קשר את הנפילה למשבר הכלכלי האמריקני. בסוף שנות ה-20 של המאה ה-20 התפזרו משפחות היישוב ההונגריות ברחבי אמריקה. בסוף שנות ה-30 של המאה ה-20 הוא עזר ל-FBI כשהתחייב לפקוח עין בארצות הברית על המוציאים לאור ועל העיתונאים ההונגרים של הימין הקיצוני. לאחר מכן מונה לראש המחלקה ההונגרית במשרד לשירותים אסטרטגיים, ה-OSS, בשנת 1944. הוא ביקר בבודפשט מספר פעמים, בהתחלה היה פרסונה נון גרטה, אפילו כתב העת שלו נאסר להפצה בהונגריה, אך אחר כך הפך לאיש עסקים הונגרי-אמריקאי מקובל. בעזרת קומוניסטים הונגרים שהתגוררו בחו"ל וכן בסיוע חומר בספרייה הלאומית על שם סצ'ני הורכבה רשימה של אנטי-קומוניסטים ימניים בעיקר. רשימה זו הורכבה על ידי הספרנית ההונגרייה-יהודייה אסתר ולדאפפל (בתו של יאנוש ולדאפפל). הימלר לקח את הרשימה איתו לארצות הברית. לאחר המלחמה, פושעי המלחמה (כמו: פרנץ סלשי, לאיוש סאס, פרנץ באש, אמיל סקווארי, פידל פאלפי, פטר היין, קלמן הובאי, לסלו באקי נאספו באזור הכיבוש האמריקאי בעזרת הרשימה לעיל תחת פיקודו של מרטון הימלר. שמות נוספים ברשימה היו קארוי ברגפי, מיהאי קולושווארי-בורצ'ה, אישטוואן אנטל, פרנץ קיש ועוד. למעט גוסטב הניאי כל האחרים הוחזרו להונגריה על ידי צבא ארצות הברית כדי לעמוד למשפט. מסופר שהימלר לקח את הנאשמים לבית הטרור בשדרת אנדראשי 60 בבודפשט והעביר אותם לידי גאבור פטר. רבים מקרובי משפחתו של הימלר נרצחו במחנות הריכוז.
מתוך הרשימה: פרנץ סלשי, לאיוש סאס, פרנץ באש, פידל פאלפי, פטר היין, קלמן הובאי, לאסלו באקי, קארוי ברגפי, מיהאי קולושווארי-בורצ'ה, אישטוון אנטל, פרנץ קיש ועוד.
נמצאו כולם כפושעי מלחמה, נידונו למוות בתלייה למעט פרנץ קיש (שנכלא) והוצאו להורג בשנת 1946 (למעט אישטוואן אנטל שעונשו הומתק למאסר עולם).
יצוין שיותר מעשור לאחר המלחמה, המהגרים מהונגריה, באמצעות העיתונות ההונגרית בארצות הברית, ביקרו ברעשנות את פעילותו של מרטון הימלר ואנשיו. כמה עדים טענו כי האסירים עברו התעללות, חפצי הערך שלהם נלקחו. היו שהגישו תלונה לרשויות ארצות הברית נגד יחידתו של הימלר.
משפחתו

אחיינו היה פאל קיראיהדי.
עבודתו

Márton Himler (1958). Így néztek ki a magyar nemzet sírásói: a magyar háborús bűnösök amerikaiak előtt tett vallomásának hiteles szövege. New York: St. Marks Print. Corp. מרטון הימלר: כך נראו חופרי הקברים של האומה ההונגרית: הטקסט הרשמי של עדויות פושעי המלחמה ההונגרים בפני האמריקאים. 1958
מאמרים קשורים

עמודי תלייה שמאשימים (ספר)
ראו גם

חזרה לפושעי מלחמה (Filmhíradó)
מחצית העבר ההונגרי - סוציאליזם לא חוקי - Ávósok
הונגריה-אמריקה בכתב ובתמונות. ביוגרפיה פורטרטים של חלוצים הונגרים אמריקאים וגברים מובילים. קלמור קלמור. סנט לואיס, הונגריה הוצאה לאור ושות'
צ'בה נאג': לקסיקון ספרות המהגרים ההונגרית. המוזיאון הספרותי והמרכז לספרות עכשווית, 2000.
לקסיקון ביוגרפי הונגרי חדש. עורך ראשי. לאסלו מרקו. מועדון ספרים הונגרי
יוז'ף בולוני: ממשלות הונגריה. מהדורה רביעית, 1992
לאסלו קל: תולדות הספרות ההונגרית האמריקאית. קטעים. (ניו יורק, 1961)
שנתון העיתונות ההונגרית. (1935)
יוז'ף קובאץ': ביבליוגרפיה של העיתונות ההונגרית ההונגרית. (כתב יד)
התכתבות של מיהאי קארואי. 1990
החיים ההונגריים בקליפורניה ; 1961/14
לקריאה נוספת

לקסיקון קתולי הונגרי – ממשלת שטוג'אי
כרוניקה של אמריקה – יומן כרייה הונגרי
טופס הרשמה לאומי למקומות היסטוריים – בית מרטין הימלר
Randolph L. Braham (2000). The Politics of Genocide: The Holocaust in Hungary. Detroit: Wayne State University Press. ISBN 978-0814326916.
Robert M. Rennick (1988). Kentucky Place Names. Lexington, KY: University Press of Kentucky. ISBN 9780813101798.
Mieczysław B. Biskupski, Piotr Stefan Wandycz (2003). Ideology, politics, and diplomacy in East Central Europe. Rochester, NY: University Rochester Press. ISBN 9781580461375.
George D. Torok (2004). A guide to historic coal towns of the Big Sandy River Valley. Knoxville, TN: Univ. of Tennessee Press. ISBN 9781572332829.
Martin County Historical and Genealogical Society (2001). A pictorial history of Martin County, Kentucky. Paducah, KY: Turner Publishing Company. ISBN 9781563117220.
הערות שוליים

↑  Kemenesaljai Művelődési Központ és Könyvtár – A Magyarság évfordulónaptára, 2011. július
↑  Martin Himler: The making of an American. The autobiography of a Hungarian immigrant, Appalachian entrepreneur, and OSS officer. Knoxville, 2018, 11.
↑  Kürti László, Himlerville: Egy amerikai magyar bányásztelepülés tündöklése és bukása. Regio, 25, 2, 2017, 150.
↑  Királyhegyi Pál: Első kétszáz évem (önéletrajzi regénye) (Gondolat Könyvkiadó, 1979) ISBN 963-280-777-4
↑  A háborús bűnösök hazahozatala (Filmhíradó)
↑  Himler Márton: Így néztek ki a magyar nemzet sírásói. New York, 1957.
↑  Királyhegyi Pál: Első kétszáz évem. Budapest, 1979, Gondolat. ISBN 963-280-777-4
| --- | --- |
בקרת זהויות :  NLI: 987007404314705171  GND: 1195808682  LCCN: n2018035631  VIAF: 8152986692912672451   WorldCat (עם VIAF): 8152986692912672451
מקס ארבה

| --- | --- |
אין תמונה חופשית
 לידה:  2 בדצמבר 1901 Cousance, צרפת 
 פטירה:  28 במרץ 1992 (בגיל 90) Les Rousses, צרפת 
 מדינה:  צרפת 
 מקצוע:  לוחם בתנועת ההתנגדות הצרפתית 
 מידע חסיד אומות העולם
 פרסים והוקרה:  חסיד אומות העולם (22 באפריל 2012) 
 קישורים חיצוניים
 יד ושם:  מקס ארבה
 
מקס ארבה (בצרפתית: Max Arbez; ‏1901, צרפת – 1992, צרפת) היה חסיד אומות העולם מצרפת.
קורות חיים

ארבה היה סוכן ביטוח ולאחר מכן מנהל בית מלון ומסעדה שהשתייכו לאביו, ושכנו על גבול צרפת-שווייץ.
קורות חיים > פעילותו בתקופת השואה

ארבה העביר יהודים וכן פעילי תנועת ההתנגדות הצרפתית מצרפת הכבושה בידי הנאצים אל אזור צרפת שהיה בשלטון משטר וישי וכן אל מעבר לגבול עם שווייץ. בין הפליטים היו יהודים גרמנים שברחו לצרפת ומשם ביקשו לברוח לשווייץ. יהודים אלה הגיעו לארבה לאחר שניסו לברוח לשווייץ בעזרת גיסו של ארבה, מקס דבו (Devaux), בעלה של לוסיין (Lucienne) אחותו של ארבה. מקס דבו ניהל בית מלון בבזאנסון וסייע ליהודים בניסיונותיהם לעבור את הגבול. ניסיונם של חלק מהיהודים לחצות את הגבול כשל, והם הוחזרו לצרפת על ידי שומרי הגבול השווייצריים. הם פנו לארבה והוא סייע להם לחצות את הגבול.
הנצחה

בשנת 2012 הוכר ארבה על ידי יד ושם בתור חסיד אומות העולם.
מרפאת לונדון

| --- | --- |

 מידע כללי
 סוג:  בית חולים פרטי, ארגון צדקה 
 מיקום:  הסיטי של וסטמינסטר 
 מדינה:  הממלכה המאוחדת 
 הקמה ובנייה
 תקופת הבנייה:  ?–1932
 תאריך פתיחה רשמי:  1932 
 קואורדינטות:  51°31′23″N 0°09′01″W﻿ / ﻿51.52297222°N 0.15027778°W﻿ / 51.52297222; -0.15027778
 www.thelondonclinic.co.uk
  (למפת לונדון מוגדלת) קנט סארי ברקשייר בקינגהאם הרטפורדשייר אסקסמרפאת לונדון(למפת לונדון רגילה) קנט סארי בר. בקי. הרטפורדשייר אסקסמרפאת לונדון(למפת הסיטי של וסטמינסטר רגילה) הפרלמנט הבריטימרפאת לונדון(למפת הסיטי של וסטמינסטר מוגדלת) הפרלמנט הבריטימרפאת לונדון he
 
מרפאת לונדון (באנגלית: The London Clinic) היא בית חולים פרטי, השוכן במרכז לונדון, בירת בריטניה, בקרבת ריג'נטס פארק. הוא אחד מבתי החולים הפרטיים הגדולים במדינה.
בית החולים נוסד בשנת 1932. הוא שוכן במבנה שתוכנן על ידי צ'ארלס הנרי בידולף-פינצ'רד (Charles Henry Biddulph-Pinchard) ונחנך על ידי הדוכסית מיורק.
אישים ידועים שטופלו בבית החולים

קלמנט אטלי, לימים ראש ממשלת בריטניה - עבר כריתת ערמונית, 1939
ג'ון פיצג'רלד קנדי, לימים נשיא ארצות הברית - טופל בשל מחלת אדיסון, 1947
אנתוני אידן, שר החוץ - עבר כריתת כיס מרה, 1953
אדנאן מנדרס, ראש ממשלת טורקיה - טופל לאחר תאונת מטוס, 1959
אמה וולטון המילטון (אנ'), בתה של ג'ולי אנדרוז - נולדה במרפאה ב-1962
אליזבת טיילור, שחקנית - נותחה בברכה, 1963
אדוארד, דוכס וינדזור - עבר ניתוח רשתית, 1965
דייוויד קמרון, לימים ראש הממשלה - נולד במרפאה ב-1966
הנסיכה מרגרט, רוזנת סנודן - נותחה לכריתת נגע ברגל, 1980
אוגוסטו פינושה, רודן צ'ילה לשעבר - טופל במרפאה ושם גם נעצר, 1998
ונדי ריצ'רד, שחקנית - נפטרה במרפאה בשל סרטן השד, 2009
הנסיך פיליפ, דוכס אדינבורו - טופל במרפאה, 2013
ססיל פרקינסון (אנ'), פוליטיקאי - נפטר במרפאה לאחר שחלה בסרטן המעי הגס, 2016
קתרין, נסיכת ויילס - נותחה בבטנה, 2024
צ'ארלס השלישי, מלך הממלכה המאוחדת - טופל בשל ערמונית מוגדלת, 2024.
מתוך הגוף

| --- | --- |

 מידע כללי
 מאת:  אילנה וייזר-סנש
 שפת המקור:  עברית
 סוגה:  רומן
 הוצאה
 הוצאה:  הוצאת הקיבוץ המאוחד
 תאריך הוצאה:  2001
 מספר עמודים:  189
 קישורים חיצוניים
 הספרייה הלאומית:  002108117
מתוך הגוף הוא רומן פרי עטה של אילנה וייזר-סנש, שראה אור בהוצאת הקיבוץ המאוחד (2001).
תקציר העלילה

הרומן מספר על מיכאל (מישה), ניצול שואה  שהופקד בזמן המלחמה על ידי אמו במנזר, והוא כבן ארבע. האם מעולם לא שבה לקחתו.  כשהיה כבן עשר עלה לישראל והוא נטול זהות ואוטוביוגרפיה,  זכרונותיו עמומים. ההעדר הזה, מעין בור חפור בנשמתו משפיע על חייו הבוגרים. הוא מתחתן עם אישה שאינה מתאימה לו, הם אינם הופכים להורים, ולבסוף אף נפרדים. מיכאל הוא סופר, באמתחתו שמונה ספרים, הוא חי לבדו ויש לו בת זוג צעירה ממנו בשנים שמוכנה לזמן מה לשאת את האיש הילדי איננו יודע הרבה על אהבה.
מיכאל מבקש לקבל הכרה מהממסד הספרותי, וחברו הקרוב, מבקר הספרות עמוס מאמין בו ומנסה לסייע לו. אולם מיכאל מתקשה להשלים את מה שנמנע ממנו בחייו המוקדמים. מה שהוחמץ מדבר בקולו של זרעו, ילדו שלא נולד. במהלך הסיפור הוא מתלבט אם לנסוע להתחקות אחר שורשיו, לברר היכן נולד, אולי אף למלא את  החורים בביוגרפיה בדויה, כי האמיתית ממילא אינה ידועה. מיכאל מאמין שמלאכת התצרף הזאת תשחרר דבר מה שיועיל לכתיבתו. בסופו של הרומן הוא מקבל החלטה ומתכונן לבצעה.
מרי וילר

| --- | --- |
אין תמונה חופשית
 לידה:  28 בדצמבר 1938 (בת 85) קוארו, ארצות הברית 
 מדינה:  ארצות הברית 
 השכלה:  אוניברסיטת טקסס באוסטין  אוניברסיטת רייס 
 מעסיק:  אוניברסיטת טקסס באוסטין, אוניברסיטת רייס 
 פרסים והוקרה:  פרס תיאודור פון קרמן (2009)  עמית החברה למתמטיקה תעשייתית ושימושית (2009)  עמיתת האקדמיה האמריקאית לאמנויות ולמדעים  פרס הומבולדט 
 
מֶרִי פַאנֶט וִילֶר (באנגלית: Mary Fanett Wheeler; נולדה ב-28 בדצמבר 1938), היא פרופסור למתמטיקה באוניברסיטת טקסס באוסטין. היא חקרה בעיות זרימה בחומרים נקבוביים ויישמה את המידע התאורטי לתחומים כגון אקולוגיה, הנדסה, גאוגרפיה ועוד. עבדה עם מודלים תלת־ממדיים ממחושבים על מנת ליצור הדמיות ריאליסטיות לבדיקת האלגוריתמים שיצרה. זכתה במגוון פרסים, בהם פרס תיאודור פון קרמן בשנת 2009, והייתה לאישה הראשונה שזכתה במדליית ג'ון פון נוימן בשנת 2013.
קורות חיים > ראשית חייה

מרי פאנט וילר נולדה בשנת 1938 בקוארו שבטקסס למשפחת איכרים. בניגוד למה שהיה נפוץ בזמנו, כל דודותיה סיימו את האוניברסיטה ואמה הייתה מורה בעלת תואר שני. בילדותה לא הוצע לה מבחר רחב של נושאי לימוד במתמטיקה, מלבד גאומטריה, אך היא הראתה עניין במספרים מגיל צעיר.
קורות חיים > השכלה

היא החלה ללמוד מדעי החברה באוניברסיטת טקסס באוסטין על מנת להגשים את חלומה להיות עורכת דין, ובו זמנית השתתפה בקורסים במתמטיקה כדי להשלים את הידע שלה. וילר הושפעה מהשותפה שלה לחדר, שלמדה הנדסה, והחלה להתעניין באנליזה נומרית. היא סיימה תואר ראשון במתמטיקה בנוסף לתואר במדעי החברה בשנת 1960, ולאחר מכן סיימה גם תואר שני במתמטיקה בשנת 1963. היא התקבלה להיות דוקטורנטית בהנחיית הנרי רצ'פורד וג'ים דוגלס באוניברסיטת רייס באנליזה נומרית. באותה תקופה היא התחתנה עם בן זוגה ג'ון וילר וב-1968 נולדה להם ילדה. בשנת 1971 השלימה וילר את הדוקטורט שלה במתמטיקה באוניברסיטת רייס.
קורות חיים > קריירה

וילר עבדה באוניברסיטת רייס בשנים 1971–1995, עם הפסקה של שנתיים בין 1988 ל-1990. ב-1988 מונתה לפרופסור למתמטיקה חישובית ויישומית באוניברסיטת רייס, אישה ראשונה בתפקיד זה. היא נבחרה לנאום בהרצאת נתר בשנת 1989. בשנת 1995 היא התחילה לעבוד באוניברסיטת טקסס באוסטין, שם היא משמשת כמנהלת המרכז למידול תת-קרקעי במכון להנדסת מחשבים ומדעים כפרופסור למכניקה הנדסית, והיא אחראית להנדסה במחלקה למתמטיקה.
פעילות מחקרית

וילר עסקה בעיקר באנליזה בשיטת האלמנטים הסופיים, באנליזה נומרית ובחקר משוואות דיפרנציאליות חלקיות. בעבודת הדוקטורט שלה עסקה באומדני שגיאות L2, תוך שימוש בשיטת גלרקין, לקבלת פתרונות של משוואות דיפרנציאליות חלקיות. המחקר שלה התמקד באמינות השיטות הקיימות ובשגיאות האפשריות בעת פתירת משוואות דיפרנציאליות חלקיות. המאמר שלה פורסם בעיתון המדעי SIAM (סיא"ם (אנ')). המאמר צוטט 869 פעמים והיה פריצת הדרך של וילר לתחום.
במשך מרבית הקרירה שלה חקרה אלגוריתמים נומריים לפתרון משוואות דיפרנציאליות חלקיות. היא השתמשה באלגוריתמים האלו בניתוח אלמנטים סופיים, ובניתוחים שהתקבלו היא עשתה שימוש במגוון תחומים. מאז ומתמיד הדבר הכי חשוב לווילר במחקרה היה היישום של המתמטיקה. למרות שמרבית ניסוייה נעשו באופן תאורטי, היא פעלה על מנת ליישם את ממצאיה לתחומים לאו דווקא בעולם המתמטי. היא חקרה מגוון ענפים מדעיים, בייחוד בתחום האקולוגי והביולוגי.
כאשר התחילה לחקור אלגוריתמים לפתירת בעיות זרימה נקבוביות, היא התחילה לעבוד עם תעשיית הנפט. מכיוון שטקסס שופעת במכרות נפט, הנושא היה קרוב לליבה של וילר והיא השתמשה במודלים מתמטיים ממוחשבים על מנת לתעל את תהליך הקידוח, ולעשותו בצורה אקולוגית יותר. וילר השקיעה את רוב הקרירה שלה לחקור בעיות סביבתיות כגון ניקוי מאגרים תת-קרקעיים, שפיכת פסולת רעילה, והסרת פחמן דו-חמצני. המעבדה שלה באוניברסיטת טקסס יוצרת מודלים תלת־ממדיים ממוחשבים של מקורות גז טבעי, שוניות וחופים, ומקורות מים תת-קרקעיים כדי להראות את זרימת הנוזלים והריכוז המשתנה של הפסולת. דרך שילוב של ענפי מדע שונים כגון מדעי המחשב, מתמטיקה וביוכימיה, וילר והצוות שלה פותרים בעיות זיהומיות במקורות האלו. בנוסף, וילר עבדה עם חיל ההנדסה של צבא ארצות הברית בנושא ההשפעה הסביבתית במפרץ צ'ספיק, במפרץ דלאוור ובמפרץ פלורידה.
במהלך שנות הקרירה שלה, כתבה וילר מעל 250 מאמרים מדעיים וערכה 7 ספרים וכתבי עת.
פעילות מחקרית > פרסים והוקרה

הרצאת נתר (1989). וילר הרצתה על מידול בעיות זרימה בחומרים נקבוביים.
פרס תיאודור פון קרמן (2009). וילר קיבלה את הפרס הזה בזכות מחקריה בשיטות מספריות למשוואות דיפרנציאליות חלקיות, מנהיגותה בתחום החישוב המדעי, ובזכות העבודה פורצת הדרך שלה ביישום שיטות חישוב על מדעי ההנדסה והגאוגרפיה.
פרס הומבולדט (2011).
פרס מפעל חיים, החברה הבינלאומית לתווך נקבובי, InterPore, (פברואר 2013). פרס זה ניתן לווילר בהוקרה על הישגיה בתחום זרימה תת-קרקעית והובלת פסולת מזהמת, ובהוקרה על תרומתה הרבה בהגברת אמינות מחקר הזרימה בתווך נקבובי.
מדליית ג'ון פון נוימן (מאי 2013). פרס זה הוענק לווילר על עבודה בתחום הנדסה ממוחשבת, וזהו הפרס המוערך ביותר הניתן בתחום זה. וילר הייתה האישה הראשונה בהיסטוריה לקבל את הפרס הזה.